Francezii cer rejucarea meciului cu Elveția. Petiția a strâns aproape 300.000 de semnături.
Partida dintre cele două a fost câştigată de Elveţia la penalty-uri. Peste 270.000 de fani au semnat o petiţie care este adresa UEFA. Francezii susţin că portarul Yann Sommer a trişat la penalty-ul lui Mbappe.
Mai ţii minte când jucai fotbal în curtea blocului, iar băiatul care avea mingea se supăra și pleca cu ea acasă? Asta fac acum fanii francezii. Dezamăgiţi de faptul că naţionala "cocoşului galic" a pierdut în optimile EURO 2020, au trimis o petiție pe adresa UEFA.Suporterii Franței sunt atât de surprinşi de deznodământul meciului cu Elveţia încât fac orice pentru a-l schimba. Unul dintre ei a avut năstruşnica idee să creeze o petiţie prin care cere UEFA ca meciul să se rejoace. Peste 270.000 de fani au semnat-o deja.Motivul invocat de iniţiatorul petiţiei este faptul că portarul Yann Sommer nu a stat pe linia porţii, măcar cu un picior, la penalty-ul ratat de Mbappe. Aşa cere regulamentul. Reluările fazei au arătat, însă, că totul a fost regulamentar. Cel mai probabil, UEFA nu îi va băga în seamă pe semnatarii petiţiei, e doar încă un prilej pentru internauţi să ia peste picior Franţa.